Document ID: 31991R3774

ΚΑΝΟΝΙΣΜΟΣ (ΕΟΚ) αριθ. 3774/91 ΤΗΣ ΕΠΙΤΡΟΠΗΣ της 18ης Δεκεμβρίου 1991 για τη δωδέκατη τροποποίηση του κανονισμού (ΕΟΚ) αριθ. 3800/81 περί καθορισμού της ταξινόμησης των ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 13 παράγραφος 5,
Εκτιμώντας:
ότι η ταξινόμηση των ποικιλιών αμπέλου που επιτρέπεται να καλλιεργούνται στην Κοινότητα καθορίζεται από τον κανονισμό (ΕΟΚ) αριθ. 3800/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1565/91 (4)-
ότι η καλλιεργητική συμπεριφορά ορισμένων οινοποιήσιμων ποικιλιών αμπέλου θεωρήθηκε ικανοποιητική μετά από εξέταση, σύμφωνα με τον κανονισμό (ΕΟΚ) αριθ. 2314/72 της Επιτροπής της 30ής Οκτωβρίου 1972 περί ορισμένων διατάξεων σχετικά με την εξέταση της καλλιεργητικής συμπεριφοράς των ποικιλιών αμπέλου (5) όπως τροποποιήθηκε από τον κανονισμό (ΕΟΚ) αριθ. 3296/80 (6), για ορισμένες γαλλικές διοικητικές ενότητες και μια ιταλική- ότι είναι σκόπιμο, για αυτές τις ίδιες διοικητικές ενότητες να περιληφθούν οι οινοποιήσιμες ποικιλίες αμπέλου στις προσωρινά επιτρεπόμενες ποικιλίες αμπέλου, σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 2389/89 του Συμβουλίου της 24ης Ιουλίου 1989 περί των γενικών κανόνων σχετικά με την ταξινόμηση των ποικιλιών αμπέλου (7), όπως τροποποιήθηκε από τον κανονισμό (ΕΟΚ) αριθ. 3577/90 (8)-
ότι η κτηθείσα πείρα απέδειξε ότι οι οίνοι που προέρχονται από μια οινοποιήσιμη ποικιλία αμπέλου που είναι επιτρεπόμενη για ορισμένες γαλλικές διοικητικές ενότητες δύνανται να θεωρούνται καλής ποιότητας- ότι είναι επομένως σκόπιμο να ταξινομηθεί η ποικιλία αυτή μεταξύ των συνιστωμένων ποικιλιών για τις ίδιες γαλλικές διοικητικές ενότητες, σύμφωνα με τις διατάξεις του άρθρου 11 παράγραφος 2 στοιχείο α) του κανονισμού (ΕΟΚ) αριθ. 2389/89-
ότι η κτηθείσα πείρα έδειξε ότι οι οίνοι που προέρχονται από ορισμένες οινοποιήσιμες ποικιλίες αμπέλου και ποικιλίες επιτραπέζιων σταφυλιών που επιτρέπονται για ορισμένες ελληνικές διοικητικές ενότητες, δύνανται να θεωρούνται καλής ποιότητας- ότι είναι επομένως σκόπιιμο να ταξινομηθούν οι ποικιλίες αυτές μεταξύ των συνιστωμένων ποικιλιών για τις ίδιες γαλλικές διοικητικές ενότητες, σύμφωνα με τις διατάξεις του άρθρου 11 παράγραφος 2 στοιχείο α) του κανονισμού (ΕΟΚ) αριθ. 2389/89-
ότι είναι σκόπιμο να επανορθωθούν οι παραλείψεις με την πρόβλεψη της ταξινόμησης μεταξύ των επιτρεπόμενων ποικιλιών, ορισμένων ποικιλιών αμπέλου που χρησιμοποιούνται για την παρασκευή επιτραπέζιου οίνου για ένα τμήμα μιας γαλλικής διοικητικής ενότητας και για ορισμένες ελληνικές διοικητικές ενότητες σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 2389/89-
ότι, είναι σκόπιμο να συμπληρωθεί η ταξινόμηση των οινοποιήσιμων ποικιλιών αμπέλου και ποικιλιών επιτραπέζιων σταφυλιών προσθέτοντας στις επιτρεπόμενες και συνιστώμενες ποικιλίες για ορισμένες ιταλικές, γερμανικές και ελληνικές διοικητικές ενότητες ορισμένες ποικιλίες οι οποίες περιλαμβάνονται, εδώ και πέντε τουλάχιστον χρόνια, στην κατάταξη για μια διοικητική μονάδα η οποία συνορεύει άμεσα και εφόσον οι ποικιλίες αυτές πληρούν τον όρο που αναφέρεται στο άρθρο 11 παράγραφος 1 στοιχείο α) του κανονισμού (ΕΟΚ) αριθ. 2389/89-
ότι τα νέα Laender της Γερμανίας δύνανται να θεωρηθούν ως διοικητικές μονάδες, κατά την έννοια του άρθρου 3 του κανονισμού (ΕΟΚ) αριθ. 2389/89, σύμφωνα με το παράρτημα XII τμήμα IV του κανονισμού (ΕΟΚ) αριθ. 3577/90-
ότι, η καλλιεργητική συμπεριφορά ορισμένων οινοποιήσιμων ποικιλιών αμπέλου θεωρήθηκε ικανοποιητική μετά από εξέταση της καλλιεργητικής συμπεριφοράς για ορισμένες γερμανικές διοικητικές μονάδες- ότι θα πρέπει για αυτές τις ίδιες διοικητικές μονάδες, να συμπεριληφθούν οι οινοποιήσιμες ποικιλίες αμπέλου στις προσωρινά επιτρεπόμενες ποικιλίες αμπέλου, σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 2389/89-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1991.

Labels: 12
6